**ПРОТОКОЛ № 43**

**ОТ ЗАСЕДАНИЕ ОИК – гр. Самоков**

**от 14.09.2016 г.**

На 14.09.2016г. в гр. Самоков от 16.00 часа се проведе заседание на Общинска избирателна комисия – гр. Самоков.

Председателят на комисията Елена Милушева откри заседанието с проверка на присъстващите членове.

Присъстват всички членове на ОИК – гр. Самоков, а именно:

1. Елена Милушева - председател;
2. Георги Димитров – заместник председател;
3. Иванка Андреева - секретар;
4. Василка Войнова - член;
5. Елисавета Оцетова - член;
6. Мария Иванова – член;
7. Ваня Николова – Гелова - член;
8. Емилия Константинова - член.
9. Райко Масларски – член;
10. Елена Николчова - член;
11. Веселин Радичев - член.

След като се установи, че е налице необходимия кворум за вземане на решения, Председателят откри заседанието на комисията.

Протоколът от заседанието се води от Иванка Андреева.

**Председателят предложи следния проект за дневен ред:**

1. Доклад на молба от Даниела Трохарова за допълнително решение по адм. д № 607/2016г. по описа на ВАС и взимане на становище;

Елена Милушева: Ако няма забележки да гласуваме дневния ред.

Гласува се:

1. Елена Милушева- ЗА;
2. Иванка Андреева - ЗА;
3. Георги Димитров – ЗА;
4. Василка Войнова - ЗА;
5. Елисавета Оцетова - ЗА;
6. Мария Иванова - ЗА;
7. Ваня Николова – Гелова- ЗА;
8. Емилия Константинова – ЗА.
9. Райко Масларски – ЗА;
10. Елена Николчова - ЗА;
11. Веселин Радичев - ЗА;

Гласували: 11 ; ЗА: 11; Против: 0. Дневния ред се приема.

**По точка 1 от дневния ред:**

Елена Милушева: Уважаеми колеги, повод да свикам това събрание на комисията е полученото на 12.09.2016г. съобщение от ВАС за постъпила в съда молба, от адв. Емилия Атанасова, като пълномощник на Даниела Трохарова – кандидат за общински съветник от ПП „ГЕРБ”, с която се иска да бъде допълнено решението по делото с № 7378/20.06.2016г. Конкретното искане е свързано с изложеното в мотивите на съда обстоятелство за констатирана техническа грешка в протокола на ОИК, при отчитане на броя на преференциите за Даниела Трохарова. Моли съда, в диспозитива на решението да допълни, че задължава ОИК, на основание чл. 459, ал. 10 от ИК, да отстрани допуснатата грешка. За яснота уточнявам, че претенцията е в обжалваното решение на ОИК да бъде отразен правилно, полученият от Даниела Трохарова преференциален вот.

Предлагам следното становище от ОИК Самоков: Намирам молбата за неоснователна и моля да бъде оставена без уважение поради следните съображения:

На първо място излагам възражение по оплакването на жалбоподателката, че съдът не се е произнесъл по „допуснатата техническа грешка от ОИК“, тъй като то не намира фактическо основание.В решението, чието допълване се иска, изрично коментирано: „По отношение на оспорения от жалбоподателката Трохарова протокол на ОИК Самоков, съдът в мотивите към решението си е отбелязал, че има допуснати технически грешки при отразяване на получените преференции, като в протокола на СИК за кандидата на ПП"Герб" са отбелязани четири преференциални гласа за кандидат №9/жалбоподателката/, а в протокола на ОИК с разпределение на предпочитанията / преференциите/ за кандидатите от ПП"Герб" са отбелязани "0" гласа за кандидата под №9, като съответно тези преференции са отчетени неправилно за кандидат №8. Тази грешка обаче не води до промяна на изборния резултат по отношение на тази жалбоподателка, а именно да е по- напред в листата на ПП"Герб" и не може да обоснове извода за основание за обявяване недействителност на избора за общински съветници. Само това обстоятелство обуславя неоснователност на жалбата.“

Отделно от това отбелязвам, че по мое мнение, в жалбата неправилно се смесват протокол на ОИК и решение на ОИК. Протокола представлява официален свидетелстващ документ, който не подлежи на самостоятелно съдебно обжалване. На обжалване подлежат решенията на ОИК, защото именно в тях се определят общинската избирателна квота, разпределението на мандатите, избраните общински съветници, т.е. изборните резултати. От събраните по делото доказателства, не се установява промяна в изборните резултати, поради което правилно ВАС е потвърдил Решение № МИ 212 на ОИК Самоков, тъй като то съдържа ДЕЙСТВИТЕЛНИТЕ резултати. По тази причина цитираната в молбата разпоредба на чл. 459 ал.10 от ИК е неотносима към случая.

Предвид горното, моля да оставите без уважение, като неоснователна, молбата за допълване на решението по адм.д. № 607/2016г. по описа на ВАС.

Ако няма въпроси или възражения, предлагам комисията да гласува приемането на доклада и становището.

Гласува се:

1. Елена Милушева- ЗА;
2. Иванка Андреева - ЗА;
3. Георги Димитров – ЗА;
4. Василка Войнова - ЗА;
5. Елисавета Оцетова - ЗА;
6. Мария Иванова - ЗА;
7. Ваня Николова – Гелова- ЗА;
8. Емилия Константинова – ЗА.
9. Райко Масларски – ЗА;
10. Елена Николчова - ЗА;
11. Веселин Радичев - ЗА;

**След проведеното гласуване ОИК – гр. Самоков прие доклада по молбата на Даниела Трохарова за допълнително решение и становището по адм. дело 607/2016г. на ВАС.**

Елена Милушева: С товаизчерпахме дневния ред и тъй като няма допълнително поставени за обсъждане въпроси закривам заседанието.

ПРЕДСЕДАТЕЛЯТ ЗАКРИ ЗАСЕДАНИЕТО.

Този протокол се състои от 3 /три/ страници.

ПРЕДСЕДАТЕЛ: /Елена Милушева/

СЕКРЕТАР: /Иванка Андреева/